Document ID: /roh_data/filtered/swiss_laws_in_ROHinterleaved.jsonl.gz/4593

This text was translated from EN into Rumantsch Grischun.

On assuming office and at the start of every year, each assembly member must inform his or her office in writing about his or her:a. professional activities; if the assembly member is an employee, they must give information about their position and their employer;b. further activities on management or supervisory committees as well as advisory committees and similar bodies of Swiss and foreign business undertakings, institutions and foundations under private and public law;c. activities as a consultant or as a specialist adviser to federal agencies;d. permanent management or consultancy activities on behalf of Swiss or foreign interest groups;e. participation in committees or other organs of the Confederation. In the case of activities listed in paragraph 1 letters b−e, the assembly member shall declare whether the activity is voluntary or paid. The reimbursement of expenses is not regarded as payment for an activity. The Parliamentary Services maintain a public register containing the information provided by assembly members. Assembly members whose personal interests are directly affected by any matter being considered must indicate their personal interest when making a statement in the council or in a committee. Professional secrecy in terms of the Swiss Criminal Code is reserved. Amended by No I of the FA of 15 June 2018, in force since 2 Dec. 2019 (AS 2018 3461; BBl 2017 6797, 6865). Amended by No I of the FA of 15 June 2018, in force since 2 Dec. 2019 (AS 2018 3461; BBl 2017 6797, 6865). Inserted by No I of the FA of 15 June 2018, in force since 2 Dec. 2019 (AS 2018 3461; BBl 2017 6797, 6865). SR 311.0

Cura ch’el entra en uffizi ed al cumenzament da mintga onn infurmescha mintga parlamentari en scrit il biro davart:a. sias activitads professiunalas; sch’in parlamentari è lavurant, sto el inditgar la funcziun ed il patrun;b. sias ulteriuras activitads en gremis directivs e da surveglianza, en cussegls consultativs ed en gremis sumegliants da corporaziuns, d’instituziuns e da fundaziuns svizras ed estras da dretg privat e public;c. sias activitads da cussegliaziun u d’expert per servetschs federals;d. sias activitads permanentas da direcziun u da cussegliaziun per gruppas d’interess svizras ed estras;e. sia cooperaziun en cumissiuns ed en auters organs da la Confederaziun. En cas d’activitads tenor l’alinea 1 literas b−e inditgescha il parlamentari, sch’i sa tracta d’in mandat en uffizi d’onur u d’in mandat pajà. Indemnisaziuns da spesas na vegnan betg prendidas en consideraziun. Ils Servetschs dal parlament cumpileschan in register public cun las indicaziuns dals parlamentaris. Parlamentaris che han in interess persunal direct vi d’in object da la tractativa, rendan attent a quests interess, cura ch’els s’expriman en la chombra u en ina cumissiun. Il secret professiunal en il senn dal Cudesch penal resta resalvà. Versiun tenor la cifra I da la LF dals 15 da zer. 2018, en vigur dapi ils 2 da dec. 2019 (AS 2018 3461; BBl 2017 6797, 6865). Versiun tenor la cifra I da la LF dals 15 da zer. 2018, en vigur dapi ils 2 da dec. 2019 (AS 2018 3461; BBl 2017 6797, 6865). Integrà tras la cifra I da la LF dals 15 da zer. 2018, en vigur dapi ils 2 da dec. 2019 (AS 2018 3461; BBl 2017 6797, 6865). SR 311.0